
Ludbreg, 02.09.2024.

Na temelju članka 21.Zakona o predškolskom odgoju i obrazovanju (NN10/97 i 107/07, 94/13, 57/22), te članka 42. Statuta Dječjeg vrtića Radost  Ludbreg, Upravno vijeće  Dječjeg vrtića  Radost Ludbreg  donosi:

    GODIŠNJI PLAN I PROGRAM RADA DJEČJEG VRTIĆA  RADOST 
LUDBREG ZA PEDAGOŠKU GODINU 2024./2025.

Osnovni podaci o vrtiću:
Županija: Varaždinska
Predškolska ustanova: Dječji vrtić Radost  Ludbreg
Adresa: Augusta Šenoe 4
Broj telefona : 042 810 633
Mob:099 2761 233
E-mail: radostludbreg@gmail.com


Ravnateljica: Zvjezdana Jadanić
    _________________________________
 Predsjednica Upravnog vijeća :
              Maca Jančić
____________________________________

 USTROJSTVO RADA
Dječji vrtić Radost Ludbreg ( u daljnjem tekstu Vrtić) od 1966.godine organizira i provodi program predškole, a programe odgoja,naobrazbe,zdravstvene zaštite i prehrane za djecu od navršene godine dana života do polaska u školu organizira od 1980. Sukladno Zakonu o predškolskom odgoju Vrtić prilagođava svoje aktivnosti razvojnim potrebama djece, te socijalnim,kulturnim,vjerskim i drugim potrebama obitelji. Roditelji u novoj pedagoškoj godini 2024./25.mogu za svoje dijete odabrati upis:
·  Redovitog primarnog programa(10-satni)- za djecu od godine dana života do polaska u školu
· Adaptacijsku igraonicu za djecu od godine dana života do polaska u školu(2 sata dva puta tjedno)
· Minimalni program- predškola u trajanju od 250 sati godišnje (od 15,30 do 18,00sati)
· Program vjerskog odgoja-za djecu od 5 godina do polaska u školu-kojeg vode odgojiteljice Spomenka Majcen i Maja Denačić s kanonskim mandatom
· Program učenja engleskog jezika-odgojiteljice Lorene Balenta i Suzane Galauer   jednom tjedno 20-25 min /40 sati godišnje, za djecu od 4 godine do polaska u školu.
· Program Njemačkog jezika-odgojiteljice edith Novota, jednom tjedno 20-25min /40 sati godišnje, za djecu od 5 godina do polaska u školu
Radno vrijeme vrtića je od 5,30 do 16,30sati, a radni tjedan odvija se u okviru 40 sati, Subota je radna ako se za boravak djeteta u vrtiću javi više od 5 roditelja. Tijekom ljetnih mjeseci vrtić radi smanjenim kapacitetom, a rad je organiziran sukladno pismenim izjavama o korištenju godišnjih odmora i rasporedu godišnjih odmora svih zaposlenih. Neposredni rad odgojitelja  je 30 sati s djecom, a ostale poslove do popunjenja satnice odgojitelji obavljaju prema slijedećem rasporedu s mogućnosti zamjene sati po područjima u slučaju potrebe:
· Odgojiteljska vijeća, analize i refleksije-3 sata mjesečno
· Stručno usavršavanje individualno 6 sati mjesečno
· Planiranje, programiranje,vrednovanje 8 sati mjesečno
· Priprema prostora i poticaja-10 sati mjesečno
· Stručno usavršavanje putem radionica,stručnih skupova, suradanja s roditeljima i ostalim čimbenicima(roditeljski sastanci,individualni razgovori,sudjelovanje na manifestacijama) 13- sati mjesečno 
U novu Pedagošku godinu upisano je 191 djece u primarni program, 4 djece krenuti će  siječnju i veljači po završetku roditeljskog dopusta. Popunjeni su svi kapaciteti vrtića sukladno Državno pedagoškim standardima dvije skupine imaju više djece ali prostor veličinom odgovara standardima od 3m2 po djetetu, a zaposleni su odgojitelji i njegovatelji kako bi djeca imala svu potrebnu njegu i skrb. Dogradnjom Vrtića omogućen nam je preraspodjela skupina sukladno broju djece i prostornim kapacitetima, te smo dodali još jednu jasličku skupinu kako bi upisani broj djece uskladili s standardom.

Tablica: ustojstvo rada
	SKUPINA
	BROJ
 DJECE
	BROJ 
ODG.
	PREZIME I IME ODGOJITELJA U SKUPINI
	STRUČ.
SPREMA
	  RADNO
VRIJEME      

	JASLICE1-MALI ISTRAŽIVAČI (djeca u 
dobi od 1-2g.) -koja će s radom započeti 1.11. s navršenom godinom dana upisane djece
	11
	
	IVONA HRUPEK
SARA SERMEK
	VSS-odgojitelj
VŠS-odgojitelj-poripravnik
	

	 JASLICE 1-PČELICE1  (djeca u dobi od 1-2 g.)
	11
	
	NIKOLINA BESTIJANIĆ
ISABEL ŠARONJA
	VŠS –odgojitelj
VŠS-odgojitelj,
pripravnik
	

	JASLICE 2  (djeca u dobi od 2-2,5 g.) ZEČIĆI
	22
	3+1
	MAJA DENAČIĆ
ZRINKA MATIJEVIĆ
NIKOLINA CVETNIĆ
RUŽICA ŽUNKO
	
	6-12
9,30-16,30

	JASLICE 2 B(djeca u dobi od 2,5-3 g.
JEŽIĆI
	19
	2+1
	RENATA ŠPIKIĆ
MIA JURAS
ALEKSANDRA PETRIĆ
	VŠS –odgojitelj
VŠS-odgojitelj
	6-12
9,30-16,30

	JASLICE 3
(djeca u dobi od 3-4 g. TIGRIĆI
	25
	2 +1
	LORENA BALENTA/
Zam.za rodiljni
SUZANA GALAUER
DANIJELA TENČIĆ
ANA MARIJA BESEK
	VŠS –odgojitelj
VSS-odgojitelj

njegovatelj
	5,30-11,30
9,30 -15,30
8-16

	MLAĐA 
(djeca u dobi od 4- 5 g ZVJEZDICE
	19
	2
	EDITH NOVOTA
VESNA MAKAR 

	VŠS-odgojitelj
VŠS-odgojitelj

	6,00-12,00
10,00-16,00

	MLAĐA  (djeca u dobi od 4-5g.LOPTICE
	24

	2

	JASNA VRUČINA 
NATALIJA PREBEGOVIĆ 

	VŠS-odgojitelj
VŠS-odgojitelj
	6-12
10-16 


	SREDNJA  
(djeca u dobi od 5 -6 godine)
KRIJESNICE
	24
	2
	JULIJA BIŠKUP
KSENIJA LUKAČ 
	VŠS-odgojitelj
VŠS-odgojitelj
	6-12
10-16

	STARIJA A
(djeca u dobi od  
6 do polaska u školu godina)
RIBICE
	27
	2
	SPOMENKA MAJCEN
KRISTINA ŠVOGER

	VŠS /med.sestra –odgojitelj
VŠS-odgojitelj 

	6-12
10-16 ili
11-17

	STARIJA B(djeca u dobi od 6 godina do polaska u školu s teškoćama u razvoju)

	9
	2
	LJILJANKA VIRAG
DANIJELA DRUŠKO
MATEJA KRAUS

	VŠS-odgojitelji

asistent
	6-12
10-16 ili 11-17

	
	191
	19
	
	
	

	PROGRAM PREDŠKOLE
	10
	2
	
	VŠS-odgojiteljI
	12,30 do 15,30

	ADAPTACIJSKA
IGRAONICA
	Novo
upisana djeca
	
	2 puta tjedno po 2 sata u skupinu u koju se dijete upisuje
	Odgojitelji tih skupina
	9-11

	PROGRAM ENGLESKOG JEZIKA
	65
	2


	IVONA HRUPEK
SUZANA GALAUER

LORENA BALENTA  
	VSS mag.predš.odgoja 

VŠS-odgojitelj


	1x20min

	PROGRAM NJEMAČKOG JEZIKA
	65
	1
	EDITH NOVOTA
	VŠS odgojitelj
	1x20min

	PROGRAM FRANCUSKOG JEZIKA
	24
	
	KSENIJA KRUNIĆ
Verifikacija u tijeku
	VŠS odgojitelj
	1x20min

	PROGRAM ODGOJA U VJERI
	37
	2
	SPOMENKA MAJCEN
MAJA DENAČIĆ
	VŠS- odgojitelji s kanonskim mandatom
	1x30min

	RADAR-program za potencijalno darovitu i darovitu djecu
	12
	2
	JASNA BLAGAJ
ZVJEZDANA JADANIĆ
	VŠS-odgojitelji s edukacijama za rad s darovitom djecom
	1x 90min

	
	
	
	
	
	


Tablica:Ustrojstvo rada ostalih zaposlenika
	RADNO MJESTO
	IME PREZIMA ZAPOSLENIKA
	STR.SPREMA
	RADNO VRIJEME
	

	ravnatelj
	Zvjezdana Jadanić
	VŠS
	7-15 ili od 7,30 do 15,30
	

	psiholog
	Sara Filip
	VSS
	7-14
	

	administ.rač.tajnik
	Tamara Čanaki Švec
	SSS
	7-15
	

	gl.kuharica
kuharica
	Đurđica Jovanović
Senka Kukec
	SSS
	6,30-14,30
	

	pom.kuharica
	Antonija Prasnički
	SSS
	7,00-15,00
	

	čistačica
	Slavica Medjimurec
Petra Vugrinec
	SSS

SSS
	9,30 do 17,30
 10,00 do 18,00

MATERIJALNI  UVJETI  RADA
Financijski plan izrađen je na bazi Odluke grada Ludbrega za 2024.g. o sufinanciranju  boravka  djece u dječjim vrtićima. Grad Ludbreg po pojedinom djetetu osigurava iznos sufinanciranja od 193 EUR mjesečno.Ekonomska cijena određena je u iznosu od 273EUR za vrtićku dob i 286 EUR za jasličku dob. Sukladno Financijskom planu vrtića  s ciljem poboljšanja uvjeta rada s djecom i zadovoljavanju kvalitete njihova življenja planiramo, zadovoljavanje svih sigurnosno i higijensko zaštitnih aspekata vrtića, kao:
· Tekuće održavanje vodovodnih, plinskih i električnih instalacija, video nadzora, internet mreže. 
· Tekuće održavanje svih prostorija /nužne sanacije,
· Krećenje skupina po prioritetnosti
· Dopuna stručne literature
· Dopuna slikovnica za skupine
· Dopuna posteljine, kuhinjskih krpa, platnenih pelena za higijenu, podbradaka, posuđa
· Kontinuirana nabava likovnog i drugog potrošnog materijala
· Redovna kontrola ispravnosti svih kućanskih i protupožarnih aparata
· Redovna kontrola mikrobiološke čistoće hrane, vode
· Pojačana dezinfekcija, svih površina,nabava dezinfekcijskih barijera, beskontaknih toplomjera
· Redovna sanitarna kontrola radnika
· Kontrola ulaza putem elektroničkih kartica za roditelje i zaposlenike
· Dopuna didaktike
· Dopuna igrala za vanjska igrališta
· Nabava televizora, nabava zamrzivača, namještaja -polica koje nedostaju 
Planom su  planirane  realne potrebe, a mogućnosti realizacije  ovisit će  o broju upisane i ispisane djece, te redovitim uplatama osnivača i korisnika usluga, te troškovima nastalim zbog  bolovanjima zaposlenika i  njihovih zamjena. 

RAD NA NJEZI I SKRBI ZA TJELESNI RAST I RAZVOJ DJECE I BRIZI ZA  NJIHOVO ZDRAVLJE
Početkak nove pedagoške 2024./25. godine nastavlja se s pojačanim  mjerama zaštite zbog pandemije izazvane COVID-om, te čestim virozama koje su nakon pandemije češće i intenzivnije . S novoupisanom djecom izvršeni su individualni razgovori o navikama, potrebama, eventualnim zdravstvenim problemima djeteta. Svim roditeljima koji prvi puta dovode dijete u vrtić omogućavamo da sa njim provedu nekoliko sati u skupini, po potrebi i više dana, ili tjedana, te ih pripremimo na moguće probleme s adaptacijom djeteta i  mogućnost čestih viroza prvih mjeseci pohađanja vrtića, te upozorenjem da ćemo i ove

pedagoške godine ukoliko stanje bude zahtjevalo poštivati mjere zaštite koje nam proslijede službe javnog zdravstva.
 Osobita pozornost posvećuje se djeci koja uz redovite potvrde o sistematskom pregledu djeteta za vrtić posjeduju  dodatnu lječničku dokumentaciju kako bi se odgojitelji znali prilagoditi takvom djetetu budući da su integrirana u skupine, te potencijalno darovitoj djeci koja iziskuju posebno pripljemne aktivnosti i programe. U vrtiću je uveden HACAP sustav od 2009. godine, te će se redovito pratiti i unapređivati sukladno zakonskim odredbama njegovo provođenje. Jelovnici su usklađeni Prehrambenim standardima djece predškolske dobi, a svake se godine u njega unose promjene uvođenjem raznovrsnih  namirnica i maštovitom pripremom obroka. Tijekom cijele godine vodit će se briga o redovitim sanitarnim pregledima radnika, uzimanju mikrobioloških uzoraka hrane vode i pribora, kao i o nabavci svježih, zdravih i ispitanih namirnica. Iznimna briga i dalje će se voditi o čitoći i dezinfekciji vrtića, igračaka, stolova, podova, posteljine, ulaznih vrata svih prostorija, a osobito sanitarnih čvorova i jasličkih prostorija, a na ulazu će uvijek biti sredstva za dezinfekciju i zaštitne maske. Od 2007. godine provode se mjere Sigurnosno zaštitnog programa, a svake se godine, pa tako i ove on nadopunje novim sigurnosnim mjerama i protokolima, nakon što uvidimo da neke situacije možda nismo dovoljno razradili kako bi zaštitili djecu. U ovoj će se godini intenzivnije raditi i na pripremi djece i roditelja na sprečavanju zaraze, te mogućnostima zaštite.  Na prvom roditeljskom sastanku roditelje upućujemo u mjere postupanja po programu kako bi i oni bili obavješteni o pravilima ponašanja roditelja i zaposlenika vrtića. Odgojitelji prema svom planu vrše antropometrijska mjerenja djece, kao i druga praćenja o napretku ili stagnaciji djeteta, te o tome najprije raspravljamo na odgojiteljskom zdravstvenom vijeću, te zajednički donosimo stav o nastupu prema roditeljima, te ih po potrebi upućujemo stručnoj osobi za pomoć. Svakodnevno će se i dalje vršiti pregled vanjskog igrališta (drugi odgojitelj u vrijeme jutarnjeg okupljanja) radi što sigurnije dječje igre na vanjskom prostoru vrtića, te redoviti periodični pregledi plinodojave, trošila, aparata za gašenje požara, video nadzora,  gromobranskog sustava, rasvjetnih tijela, hidrantske mreže, panik rasvjete. Tijekom ljetnih vrućina odgojitelji će poduzeti sve mjere zaštite djece od vrućine sukladno Protokolu o postupanju i preporukama za zaštitu od vrućine kojeg je donijelo Ministarstvo zdravstva. Djeca će vani boraviti u jutarnjim satima, a svaka prostorija dnevnog boravka opremljena je klima uređajem što omogućuje djeci ugodan boravak u vrtiću.
ODGOJNO – OBRAZOVNI RAD
Nova pedagoška godina započeti će osmišljavanje prostora, obogaćivanjem centara, novim didaktičkim igrama, te stvaranjem što boljih uvjeta za zadovoljavanje dječjih potreba, interesa i što kvalitetnijeg i ugodnijeg ozračja u dječjem vrtiću.
Sukladno Godišnjem planu prijedlogu aktivnosti za pedagošku godinu 2024./25. odgojitelji će planirati u svojim tromjesečnim, tjednim i dnevnim planovima aktivnosti vezane uz navedeni plan, interese djece, istraživačke aktivnosti i projekte.

U svoje planove odgojitelji će unijeti i aktivnosti vezane za Sigurnosno zaštitni plan vrtića, kako bi kroz aktivnosti samozaštite djeca stekla znanja i vještine za lakše snalaženje u kriznim situacijama, te aktivnosi vezane uz zdravstvenu zaštitu i sigurnost djece.
Planiranjem aktivnosti u kojima djeca na različite i osobite načine stjeću znanje  kroz manipuliranje stvarima, istraživanje, promatranje, pokušajima i pogreškama nastojat ćemo pridonjeti stjecanju novih znanja, formiranju osobnosti, razvoju znatiželje i mašte, dječje kreativnosti, razvoju navika i lakšem snalaženju u prostoru i vremenu. 
Suradnjom s drugim ustanovama, posjetima, izletima, predstavama djeca će otkrivati različite mogućnosti stjecanja spoznaja, obogaćivanjem okoline vrtića zadovoljiti znatiželju i  proširiti svoje vidike ukoliko epidemiološka situacija bude dozvoljavala. Važan dio aktivnosti zauzimati će aktivnosti vezane uz razvoj pozitivne slike o sebi, stvaranja pozitivnih odnosa s drugima, suradnje, rješavanja sukoba, razumijevanja vlastitih i tuđih osjećaja, empatije, prepoznavanja vlastitih i tuđih emocija, razvoj emocionalne inteligencije, brige za vlastito zdravlje i zdravlje drugih, brige za prirodu. Kulturna baština i narodni običaji važan su dio naših programa i nastojimo kroz pjesmu igru, ples i priče nuditi djeci aktivnosti kojima će razvijati ljubav prema svojoj zavičajnoj baštini i domovini, ali i poštivati običaje drugih naroda, a osobito upoznati djecu sa specifičnostima pojedinih zemalja kroz pjesmu, hranu, vegetaciju, jezik priče, znamenitosti. Bogatstvo likovnog, neoblikovanog, otpadnog, kao i prirodnog materijala kojeg će djeca moći odabrati doprinjeti će razvoju dječje kretivnosti i izražavanju emocija ili viđenja svijeta kroz likovni rad. Odgojitelji svih skupina, a osobito predškolskih svoje će aktivnosti planirati ka razvoju grafomotorike, fine motorike, igre glasovne analize i sinteze, matematičkih pojmova, pričanja sliko priča, brojalica, recitacija, pjesmica. Odgojitelji će kroz svoje planove detaljnjije planirati konkretne priče, pjesme, dramatizacije, projekte, istraživanja vođeni dječjim interesom, maštom, igrom, sprmnošću da od ničega naprave nešto što ih veseli, ispunjava,kroz što mogu izraziti nešto što im je riječima teško.Svaka skupina svoje će aktivnosti bilježiti u mapu skupine koja je kroz likovne radove, analize, foto ili video dokumentaciju nadopuna pedagoškoj dokumentaciji. Kontinuirano će se provoditi aktivnosti za darovitu i potencijalno darovitu djecu kroz aktivnosti u skupini i u posebnom programu. Od ove godine imamouz engleski i njemački, uvodimo i francuski za djecu od 5 g.do polaska u školu.
OBRAZOVANJE  I STRUČNO  USAVRŠAVANJE  DJELATNIKA
Stručno usavršavanje zaposlenih ostvarivati će se kroz odgojiteljsko zdravstvena vijeća, prema temama koje su odgojitelji odabrali kao individualno usavršavanje, stručne skupove, stručno razvojne centre, kroz literaturu, stručne časopise, internet .
Za novu pedagošku godinu odgojitelji su odabrali su slijedeće teme .
Prezentiranje odabrane teme odvijati će se prema Programu odgojiteljskih vijeća.
Sukladno katalogu stručnog usavršavanja AZOO-a i organizacijskim mogućnostima odgojitelji će prisustvoavati stručnim skupovima.
-5-
Odgojitelji su prema Planu stručnog usvaršavanja vrtić odabrali slijedeće teme:

1. MALI ISTRAŽIVAČI- stavranje poticajng, toplog i sigurnog okruženje za senzomotorički razvoj, razvoj govora i novih vještina djeteta
2. PČELICE- stavranje poticajng, toplog i sigurnog okruženje za senzomotorički razvoj, razvoj govora i novih vještina djeteta
3. ZEČIĆI-  stavranje poticajng, toplog i sigurnog okruženje za senzomotorički razvoj, razvoj govora i novih vještina djeteta
4. JEŽIĆI- Važnost igre i boravka na zraku za djecu rane predškolske dobi
5. TIGRIĆI- TO-TO-Tolerancija- tolerancija i prihvaćanje različitosti 
6. ZVJEZDICE-Dijete, cjelovitost, umjetnost, krug- razvoj likovnosti
7. LOPTICE-Brain Gym – vježbe poboljšanja opće motoričke koordinacije, koncentracije i pamćenja, emocionalne ravnoteže
8. KRIJESNICE-Odgoj za održivi razvoj-mislim, učim, stvaram
9. RIBICE- Metode i tehnike razvoja pažnje i koncentracije kod djece predškolske dobi 
10. Kako se nositi s dječjim tantrumima - psihologinja Sara Filip
Odgojitelji će za pripremu svojih tema stručnog usavršavanja koristiti literaturu na odabrane teme iz vrtićke i gradske knjižnice i upisati je u Individualni plan stručnog usavršavanja. Usavršavanje se odnosi na teoretski i praktični pristup temi, tako da svaki odgojitelj iznosi svoju temu i kroz praktične aktivnosti koje je primjenio u radu s djecom u skupini i izlaže svim odgojiteljima na zajedničkim satovima stručnog usavršavanja kako bi svi zajedno dobili nešto novo od individualnog stručnog usavršavanja svakog odgojitelja. 

SURADNJA S OSTALIM ČIMBENICIMA KOJI SUDJELUJU U OSTVARENJU GODIŠNJEG PLANA

SURADNJA S RODITELJIMA
Jedan od najvažnijih oblika suradnje u vrtiću je suradnja s roditeljima,koju svake godine nastojimo unaprijediti i stvoriti s roditeljima što bolji kontakt u interesu što kvalitetnije skrbi za njihovu djecu.
Od prvih individualnih razgovora prilikom upisa nastojimo roditeljima pristupiti iskreno, srdačno i relno postaviti činjenice pozitivnih i negativnih strana vrtića, te ostaviti roditelju dovoljno vremena boraveći s njim u skupini da odluči jeli naš vrtić pravo mjesto za njihovo dijete i jesu li odgojitelji u toj skupini ti koji ulijevaju povjerenje i stručnost za brigu o njihovom djetetu.

Osobito nam je važno informirati roditelje o našem odgojno obrazovnom radu i pravilima vrtića kako bi svaki sudionik odgojno- obrazovnog procesa imao jasna saznanja o svojim pravima i obvezama.
Osim individualne suradnje,važno nam je da se što više roditelja odazove na roditeljske sastanke, radionice, stručne tribine kako bi razmijenili iskustva u odgoju,prikazali način na koji radimo kroz foto i video materijal i o tome diskutirali, ispunili ankete i dobili povratnu informaciju o svojim pozitivnim i negativnim aktivnostima.
Dio suradnje koja se odnosi na obavjesti odvija se preko  informativnih letaka, oglasne ploče, web staranice, javnih glasila. Psihologinja će na roditeljskim sastancima i na radionicama pripremiti teme : roditelji partneri u odgoju djece-adaptacija, kako pomoći djetetu da se suoči s ljutnjom, priprema za polazak u školu, poticanje emocijalnog i socijalnog razvoja, te ostale teme prema konkretnim situacijskim potrebama.
SURADNJA S OSTALIM USTANOVAMA
U realizaciji Godišnjeg plana uz redovne aktivnosti, budu li epidemiološke okolnosti dozvoljavale planiramo posjete i izlete, tako da uz Grad Ludbreg, MOZŠ, AZOO i vrtiće okolnih gradova s kojima neizostavno surađujemo,te vrtićima Bugarske, Makedonije kao partnerima u projektu, planiramo suradnju s knjižnicom, poštom, policijom, vatrogascima, školom,crvenim križom, sredstvima javnog priopćavanja, komunalnim poduzećem, udrugama s područja našeg grada i županije, putničkim agencijama, turističkom zajednicom, župnim uredom, trgovinama, dobavljačima, bankom, uredima državne uprave, te još mnogim drugim sudionicima koji će pobuditi dječji interes ili biti neophodni za realizaciju određenog projekta.

VREDNOVANJE
 Vrednovanje svog rada i rada skupina analiziramo i procjenjujemo kroz dokumentiranje i opservacije, nakon svakog mjeseca, a osobito tomjesečja. Takav način analize rada i vrednovanja učinjenog i ne učinjenog pomaže nam oko dogovora za slijedeće razdoblje i otvara mogućnost komparacije rada i iskustva odgojitelja prošlih godina  u pojedinim aktivnostima, problemima ili dobrim aktivnostima koje možemo primjeniti i nadograditi. Nastavit ćemo s dokumentiranjem aktivnosti i opažanjem djece kako bi lakše vrednovali rad djeteta i cijele skupine, napredak ili probleme pojedine skupine ili djeteta što nam uvelike pomaže u kreiranju aktivnosti i prilagođavanju individualnih aktivnosti za pojedino dijete ovisno o njegovim mogućnostima. Odgojitelji će svaki u svojoj skupini izraditi sustav vrednovanja za svoju skupinu i prema svojoj organizaciji aktivnosti, dobi djece i specifičnostima. Psihologinja će vršiti vrednovanje djece primjerenim testovima,  te pomoći u radu s djecom i roditeljima. Foto i video dokumentacija, dječji uratci, bilješke odgojitelja, psihologa ili roditelja pridonose kvaliteti odgojno-obrazovnog rada i međusobnoj suradnji.

DJEČJI VRTIĆ „RADOST“ LUDBREG
Ludbreg, 02.09.2024.
GODIŠNJI PLAN I PRIJEDLOG AKTIVNOSTI ZA
PEDAGOŠKU GODINU 2024./25.
RUJAN
Aktivnosti vezane uz prihvaćanje i povezivanje djece u skupini,olakšavanje adaptacije
Pravila ponašanja skupina –Mali bonton
Šetnje s ciljem promatranja promjena u prirodi  i prikupljanje plodova. 
Jesen u voćnjaku,vrtu,polju,šumi,parku
Priče: Mara i sport, Elmer i izgubljeni medo,Skučena kuća, Ti ja mali medo, Jabuka, Medo vinogradar, Djed i repa, Priče iz šume, Ježeva kućica, Dva ježića, Kestenova pustolovina, Ježek i Jožek, Krumpirska priča, Jesenski svirači,Vrganj bez osobne karte, Jež i lisica, Živahni Dado,General Kiro miš, Puž Slavek u polju suncokreta, Puž stolar, Pustolovine malog crva,Ogledalce,Vrlo gladana gusjenica,  Ježeva potraga, Kišna kap

LISTOPAD/STUDENI
Suradnja s BSV-om-sportske aktivnosti
Međunarodni  dan starijih osoba
Međunarodni dan ne nasilja
Suradnja s policijom obilježavanje Dana policije
Kako pomoći djeci da budu sigurna, jaka i slobodna-prevencija zlostavljanja djece                            
Jesenski izlet -predstava
Dani kruha-posjet pekari, blagoslov  kruha, jesenska svečanost 17.10. Svjetski dan hrane16.10
Aktivnosti prometnog odgoja i sigurnosti
Dan jabuka 20.10.
Dječji tjedan-igraonice,posjeti drugih vrtića, oboji svoja prava, upoznaj svoje obaveze
Mjesec knjige-suradnja s knjižnicom  15.10. Dan knjige

Dan štednje-posjet banci
Međunarodni dan djeteta  20.11.
Dan mrtvih-šetnja grobljem , paljenje lampaša
Priče koje mogu pomoći: Čarobna tikva, Hrčak i Smrčak, Majina kiflica, Vjetar i list, Vjetrovita priča, Lončiću kuhaj, Čarobne čizmice, Pepeljuga, Ana u svijetu bez granica,Kad izgubiš nekog koga voliš, Tin i Tina u maloj školi, Niko i prehrana, Jana i higijena, Mali žir, Juha od bundeve, 

PROSINAC
Sv.Nikola,  Advent, Božić
Sudjelovanje na manifestaciji Cinkuš advetski
Priče: O čemu priča Prosinac, Maca papučarica, Krispin –praščić koji je imao sve, Priča o Nikoli, Rudolf –jelen crvenog nosa, Sebični div, Pijetlić  Krestić i čudotvorni mlinčić, Poštar Zeko Brzonogi, Ne , ne i ne  ne dolazi u obzir!, Božićni dar, Božićni snjegović,  Gotovo razboriti vuk, Roko i zdravlje, Kako je Fran dobio psa, Medo, klavir i koncert malene vjeverice

SJEČANJ/VELJAČA
Istraživačke aktivnosti,projekti, aktivnosti stručnog usavršavanja
Hlastec, Fašnik,Valentinovo
Vremenske promjene
Priče: Petoro iz graškove mahune, Njbogatiji vrabac na svijetu,Čarobna gruda, Ptičja ženidba, Došla je zima, Ljubav, Visibaba, Najljepši cvijet, Snježna kraljica, Gotovo razboriti vuk, Šuma Striborova, Razbojnik sa žutom pjegom,Gaston se ne igra s drugom djecom, Kaputi za lanad,  Petra u bolnici, Mačak pijetlić i lija, Djedov tajni div,Swvijetlo na pamučnoj stijeni, Zebra koja je izgubila pruge, Lav koji je izgubio riku…		
OŽUJAK/TRAVANJ
Projekti
Dan grada

Proljeće-sadnja, sjetva, šetnje
Uskrs-radionice
Manifestacija Centar svijeta
Obilježavanje Dana planeta Zemlje
Ekološke, istraživačke aktivnosti
Svjetski Dan zaštite voda
Svjetski Dan zaštite zdravlja
Priče:Četiri  godišnja doba, Tratinčica, Proljetna eko priče, Tko je Vitku napravio košuljicu, Plesna haljina žutog maslčka, Kakvo ime za zečića, Priča o uskršnjem zecu, Zečić  znatiželjnog  nosića, Priča o šarenom leptiru, Pismo iz Zelengrada, Jadana žaba,  Žabica djevojka, Nemaš pojma Grizlijane, Što bi bilo kad ...,Tajne i zgode nestašne vode, I drvo ima srce, Ružno pače, Muka za Fabijana..... STEM slikovnice: Leo i krugovi, Leoi trokuti…
SVIBANJ
Sudjelovanje na međunarodnom Sajmu cvijeća
Obilježavanje Majčinog dana i Dana obitelji
Dani vrtića -58.rođendan vrtića
Izleti, predstave, završna svečanost za predškolce
Priče: Ogledalce, Nezadovoljna bubamara, Elmer , Gospodin Nosko nalazi prijatelja,Veliko pripremanje soka,  Neobičan piknik, Utrka mahunama

LIPANJ, SRPANJ, KOLOVOZ
Posjet školi, Suradnja s Gradskom knjižnicom –Kerstnerov rođendan
Šetnje, posjete, aktivnosti vezane uz promet
Igre vani voda , pijesak, lopta, pjesma  i plesna otvorenom, likovne aktivnosti na dvorištu, igre u kućicama...
Aktivnosti vezane uz stručno usavršavanje po skupinama
Priče: Ivica i Marica, Riba duginih boja,Tri praščića, Snjeguljica, Priča o mlincu, Basne, Petra i novi prijatelj, Klip kukuruza, Bazen, Zvijezda padalice, Puž Slavek u polju suncokreta, Pužica kitova družica....

PLAN I PROGRAM RADA  RAVNATELJA  ZA PEDGOŠKU GODINU 2024./25.
Tijekom cijele godine ravnatelj sudjeluje u  planiranju i programiranju, organiziranju rada vrtića, administrativno računovodstvenim  poslovima, surađuje s drugim ustanovama, zastupa i predstavlja ustanovu, upućuje zaposlene na stručno usavršavanje i sam se permanentno usavršava.       Planiranje i programiranje odnosi se na :
· Izradu Godišnjeg plana i programa rada vrtića
· Izradu vrtićkog kurikuluma
· Izradu godišnjeg plana ravantelja
· Analizu rada i postignuća tijekom pedagoške godine
· Izradu godišnjeg izvješća
· Planiranje sjednica Odgojiteljskog vijeća
· Planiranje dogovora, refleksija
· Planiranja sadržaja i stručnog usavršavanja
· Izradu plana stručnog usavršavanja 
· Izradu plana aktivnosti po mjesecima
· Izradu plana održavanja stručnog usavršavanja
· Izradu programa sadržaja za pojedine manifestacije i dogovor s nosiocima istih
· Planiranje sjednica Upravnog vijeća
· Vođenje ljetopisa, prikupljanje foto i video dokumentacije
· Uređivanje web stranice 
Organizacija rada odnosi se na: - Upise i ispise djece
· Raspored djece i odgojitelja po skupinama
· Organizacija rada prilikom obilježavanja određenih važnih datuma 
· Organizacija aktivnosti prilikom suradnje s lokalnom zajednicom
· Koordinacija rada svih zaposlenih
· Koordinacija rada s podružnicom
· Pripremu projekata i kordinacija realizacije, prijava na natječaje
· Pripremu radnih listova i materijala s interneta za odgojitelje po skupinama
· Organizacija rada  za vrijeme odsutnosti radnika  zbog bolovanja ili godišnjih odmora
· Izrada plana tekućeg održavanja te usaglašavanje istog  s Upravnim vijećem i Gradom
Administrativno računovodstveni  poslovi odnose  se na:
Vođenje evidencije o radnicima i radnom vremenu radnika
· Izradu plana godišnjih odmora
· Izdavanje rješenja o godišnjim odmorima
· Sklapanje ugovora s dobavljačima
· Prikupljanje ponuda za nabave i radove
· Sklapanje ugovora o pružanju usluga vrtića s roditeljima
· Sklapanje ugovora s radnicima

· Praćenje zakona i stručno usavršavanje iz tog djelokruga
· Donošenje odluka i rješenja potrebnih za redovan rad vrtića
· Priprema  prijedloga izmjene akata vrtića za Gradsko  i Upravno vijeće
· Vođenje dokumentacije vezane uz sustav financijske kontrole
· Popunjavanje FMC upitnika i priprema priloga
· Kontrola HACAP sustav i priprema potrebnog za njegovo kavlitetno provođenje
· U suradnji s računovođom planiranje financijskog plana i projekcija,nabave i izmjena financijskog plana,kontrole realizacije istog
· Izvršavanje kontrole računa, te po potrebi plaćanje istih
· Nabavu roba i usluga, praćenje potrošnje kroz evidencije skladišta 
· Izvršavanje obvezana vezanih u AZOP
· Praćenje i izvršavanje obveza vezanih uz GDPR
· Izvršavanje obaveza sukladno Zakonu o zaštiti od požara i Zakonu o zaštiti na radu
· Osnovno snalaženje u aplikacijama e-mirovinsko i e-porezna, e –banking, e- tvwining,

Suradnja, zastupanje i predstavljanje ustanove odnosi se na:
· Ostvarivanje i unapređenje suradnje s roditeljima individualno, sudjelovanje na roditeljskim sastancima,pripremu letaka s aktualnim temama
· Kontaktima s čelnicima Grada i  gradskim službama
· Suradnju s Upravnim vijećem
· Rad na projektima
· Suradnju s lokalnom zajednicom (Turistička zajednica, Crveni križ, Radio,udruge,obrti,trgovačka društva,vrtići, škola, knjižnicom, MZOŠ, AZOO,HZZO, ZMO, HZZ, upravni odjeli,inspekcijske službe,...)
· Zastupanje ustanove prema pozivu i potrbi
· Zastupanje i predstavljanje u medijima, na seminarima i stručnim skupovima
· Prezentacija rad ustanove na web stranici i facebook starnici
· Dogovore o posjetu ustanovama, udrugama ,obrtima
· Organiziranje događanja i sudjelovanje u programima vezanim uz projekte 
Sudjelovanje na stručnom  usavršavanju prema rasporedu Agencije za odgoj i obrazovanje, unutar ustanove prema Programu stručnog usavršavanja na nivou ustanove, pravno računovodstveno usavršavanje prema rasporedu organizatora.
                                                                            
                                                                          Ravnateljica: Zvjezdana Jadanić

GODIŠNJI PLAN I PROGRAM RADA STRUČNOG SURADNIKA PSIHOLOGA ZA PEDAGOŠKU GODINU 2024./2025.
U skladu sa Standardima rada psihologa u predškolskim ustanovama kao i Državnim pedagoškim standardom, osnovni ciljevi i zadaci rada stručnog suradnika – psihologa biti će usmjereni na:
 - prevenciju, ranu intervenciju, edukaciju i istraživanje iz različitih područja odgoja i obrazovanja djece rane i predškolske dobi
 - poticanju cjelovitog razvoja djeteta (psihomotoričkog, kognitivnog i socio – emocionalnog)
 - skladnom razvoju djetetove osobnosti i doprinosu kvaliteti njegova odrastanja 
- primjeni pristupa usmjerenog na dijete, uz uvažavanje individualnih potreba djeteta
- prepoznavanje djece s posebnim potrebama
- rad s djecom s teškoćama u razvoju i njihovim roditeljima na osnaživanju i jačanju socijalnih i emocionalnih kapaciteta
- rad s potencijalno darovitom djecom i njihovim roditeljima na poticanju razvoja u svim aspektima (psihomotoričkom, kognitivnom i socio – emocionalnom)
- uvažavanju osobnog, obiteljskog i društvenog identiteta djeteta
- stvaranju temeljnih uvjeta za ostvarivanje djetetovih prava
- stvaranju poticajnog okruženja za cjeloviti razvoj djeteta
- suradnju s roditeljima - podršci obitelji za kvalitetniju pomoć u odrastanju djeteta
- rad na razvoju timskog rada u dječjem vrtiću - uključivanju zajednice i stručnih ustanova kao doprinos kvaliteti odgoja i obrazovanja
Zadaće rada psihologa usmjerene su na rad s djecom, roditeljima, odgojiteljima, stručnim timom i vanjskim ustanovama, institucijama i udrugama. 
1. RAD S DJECOM
1.1. Prilikom upisa djeteta i inicijalnog razgovora procjenjuje individualne razvojne potrebe djeteta za odgovarajućim programima odgoja i obrazovanja
1.2. Prati i procjenjuje uspješnost prilagodbe djece na vrtić 
1.3. Aktivno djeluje na smanjivanju adaptacijskih teškoća djece novoupisanih polaznika 
1.4. Prati i procjenjuje psihomotorni, kognitivni i socio–emocionalni razvoj djeteta (opažanjem i praćenjem ponašanja u odgojnoj skupini, primjenom psihodijagnostičkih tehnika i postupaka i suradnjom s odgajateljima i roditeljima)

1.5. Na osnovu testiranja, praćenja djeteta u skupini, razgovora s odgojiteljima i roditeljima donosi procjenu o najprimjerenijem obliku nastavka odgojno – obrazovnog procesa za pojedino dijete predškolske dobi 
1.6. Prepoznaje djecu s teškoćama, promišlja razvojne zadaće za njihovo napredovanje prema sposobnostima, upućuje na daljnju potrebnu obradu, predlaže najprimjereniji oblik odgojno – obrazovnog rada 
1.7. Provodi rano otkrivanje i utvrđivanje potencijalno darovite djece 
1.8. Provodi program prilagođen individualnim potrebama djeteta u redovitom programu
1.9. Promišlja i provodi aktivnosti za poticanje pozitivnog emocionalnog razvoja djeteta, kvalitetnog odnosa s vršnjacima i odraslim osobama
1.10.. Procjenjuje razvojni status djece u godini prije polaska u školu, postavlja razvojne zadaće, izrađuje i provodi aktivnosti u području razvoja spremnosti za školu; 
1.11. Prati, procjenjuje i testira djecu u dobi prija polaska u školu 
1.12. Provodi prevenciju emocionalnih teškoća i poremećaja u ponašanju; 
1.13. Provodi prevenciju zlostavljanja i zanemarivanja djece;
1.14. Planira i provodi intervencije u kriznim situacijama i pomoć djeci u prevladavanju stresnih situacija – tugovanje, bolest, razvod roditelja i sl.

1. RAD S RODITELJIMA
2.1. Provodi inicijalne razgovore s roditeljima novoprimljene djece
2.2. Informira roditelje o specifičnostima prilagodbe djece na polazak u vrtić 
2.3. Informira roditelje o rezultatima praćenja i psihologijske procjene djeteta
2.4. Priprema i provodi roditeljske sastanke sa različitim aktualnim temama (Priprema za polazak u školu, Poticanje emocionalnog i socijalnog razvoja, Kako pomoći djetetu da se suoči s ljutnjom, Granice u odgoju…)
2.5. Priprema kraće tekstove o aktualnim temama sa ciljem informiranja roditelja 
2.6. Provodi savjetodavni rad kojim pomaže roditeljima u rješavanju specifičnih teškoća vezanih za razvoj predškolskog djeteta, prevladavanju kriza te razvoju pozitivnih roditeljskih vještina
2.7. U suradnji s roditeljima planira i provodi postupke iz područja ranih intervencija
2.8. Promovira partnerske odnose roditelja i predškolske ustanove  

1. RAD S ODGOJITELJIMA
3.1. Prenosi relevantne podatke o specifičnostima novoupisane djece 
3.2. Daje smjernice odgojiteljima za opažanje i praćenje razvoja djece, njihovog napretka i postignuća
3.3. Surađuje s odgojiteljima pri utvrđivanju i zadovoljavanju specifičnih odgojno – obrazovnih potreba djeteta
3.4. Surađuje s odgojiteljima u planiranju i provođenju razvojnih zadaća za djecu s teškoćama (trajnim ili reaktivnim)
3.5. Surađuje s odgojiteljima u planiranju i provođenju razvojnih zadaća za potencijalno darovitu djecu
3.6. Savjetodavni rad i pomoć u rješavanju individualnih problema djece u ponašanju, problema nastalih kao odgovor na specifične situacije (npr. razvod roditelja, smrt u obitelji…)
3.7. Osmišljava strategije koje odgojiteljima omogućuju podržavanje i poticanje kompetencija djeteta – u području psihomotornog, kognitivnog, socio – emocionalnog razvoja i kreativnosti; 
3.8. Prati uvažavanje prava djeteta
3.9. Promovira kvalitetne modele interakcije i komunikacije između svih sudionika odgojno – obrazovnog procesa; 
3.10. Jača kompetencije odgojitelja za suradnju s roditeljima
3.11. Promovira suvremene oblike suradnje s roditeljima
3.12. Upoznaje odgojitelje s inovacijama u području ranog i predškolskog odgoja, u području razvojne psihologije, neuroznanosti i sl. 
3.13. Preporuča stručnu literaturu i edukacije za permanentno usavršavanje odgajatelja
3.14. Provodi individualno i grupno stručno usavršavanje iz područja psihologije kojim se podržava profesionalni i osobni rast i razvoj odgojitelja; 
3.15. Surađuje s odgojiteljima u prevenciji stresa i izgaranja na posl
1. RAD NA RAZINI STRUČNOG TIMA I SURADNJA S VANJSKIM USTANOVAMA I INSTITUCIJAMA
4.1. Sudjeluje u izradi i vođenju propisane dokumentacije i evidencije o djeci: Godišnji plan i program odgojno-obrazovnog rada; Godišnje izvješće o ostvarivanju plana i programa rada; Program stručnog usavršavanja; Dosje djeteta s posebnim potrebama;  ili drugog prema važećim propisima
4.2. Sudjeluje u dokumentiranju i analiziranju pojedinih segmenata odgojno - obrazovnog procesa 
4.3. Rad u Povjerenstvu za upis u vrtić
4.4. Revizija i primjena Prijemnog upitnika za roditelje

4.5. Suradnja i provođenje roditeljskih sastanaka
4.6. Zajedničko planiranje i programiranje Odgojiteljskih vijeća i edukacija za odgojitelje 
4.7. Sudjeluje u praćenju kvalitete rada ustanove
4.8. Sudjeluje u kreiranju promjena u cilju unapređivanja odgojno-obrazovnog procesa u skladu sa suvremenim spoznajama iz područja psihologije
4.9. Osmišljava i provodi projekte, akcijska i druga istraživanja, samostalno ili u suradnji sa stručnjacima iz dječjeg vrtića ili vanjskih institucija
4.10. Sudjeluje u stvaranju temeljnih uvjeta za ostvarivanje djetetovih prava, ukazuje na pravne propise i etička pravila u svrhu osiguranja djetetove dobrobiti, zastupa i reagira na povredu djetetovih prava
4.11. Sudjeluje u kreiranju kvalitetnog okruženja za cjeloviti razvoj djeteta vodeći računa o njegovim psihološkim implikacijama na dijete
4.12. Surađuje sa stručnim institucijama, odgojno-obrazovnim ustanovama, zdravstvenim ustanovama, ustanovama socijalne skrbi, strukovnim organizacijama, društvima i pojedincima vezano za realizaciju svih ciljeva rada psihologa (Agencija za odgoj i obrazovanje, Gradski ured za obrazovanje, kulturu i šport, Specijalizirane ustanove (SUVAG, GOLJAK..), zdravstvene ustanove, Centar za socijalnu skrb, odgojno-obrazovne ustanove na području grada i okolice: vrtići , škole, Hrvatska psihološka komora, Hrvatsko psihološko društvo itd.

1. ZADAĆE I DJELATNOSTI U ODNOSU NA PSIHOLOŠKU DJELATNOST
5.1. Vodi propisanu dokumentaciju i priprema se za rad
5.2. Prati stručnu literaturu
5.3. Izrađuje plan i program stručno suradnika - psihologa za pedagošku godinu
5.4. Sudjeluje u izradi godišnjeg izvješća DV Radost
5.5. Stručno se usavršava u skladu s obvezama trajnog profesionalnog usavršavanja – psiholog ima pravo i dužnost obnavljati i dalje usavršavati svoja znanja i vještine i obvezan je stručno se usavršavati radi stjecanja uvjeta za produženje osnovne dopusnice za obavljanje psihološke djelatnosti
5.6. Stručno se usavršava u pogledu poslova u predškolskoj ustanovi – psiholog se usavršava na temelju propisa ministarstva nadležnog za obrazovanje i u organizaciji nadležnih ustanova za odgoj i obrazovanje; stručno se usavršava i u skladu s potrebama ustanove u kojoj je zaposlen

								Sara Filip, psihologinja

